|  |
| --- |
| PATVIRTINTAMarijampolės moksleivių kūrybos centro direktoriaus 2023 m. rugpjūčio 31 d.įsakymu Nr. V - 131 (1.3.E) |

**MARIJAMPOLĖS MOKSLEIVIŲ KŪRYBOS CENTRO**

**2023-2024 MOKSLO METŲ UGDYMO PLANAS**

**I SKYRIUS**

 **BENDROSIOS NUOSTATOS**

1. Marijampolės moksleivių kūrybos centro (toliau – Centras) ugdymo planas sudarytas vadovaujantis Neformaliojo vaikų švietimo koncepcija, patvirtinta Lietuvos Respublikos švietimo ir mokslo ministro 2005 m. gruodžio 30 d. įsakymu Nr. ISAK-2695 „Dėl neformaliojo vaikų švietimo koncepcijos patvirtinimo“ (Lietuvos Respublikos švietimo ir mokslo ministro 2012 m. kovo 29 d. įsakymo Nr. V-554 redakcija, Lietuvos Respublikos švietimo, mokslo ir sporto ministro 2023 m. liepos 31 d. įsakymo Nr. V-1030 nauja redakcija), Bendrųjų iš valstybės ar savivaldybių biudžetų finansuojamų neformaliojo švietimo programų kriterijų aprašu, patvirtintu Lietuvos Respublikos švietimo, mokslo ir sporto ministro 2022 m. sausio 4 d. įsakymu Nr. V-4 „Dėl bendrųjų iš valstybės ir savivaldybės biudžetų finansuojamų neformaliojo švietimo programų kriterijų aprašo patvirtinimo“, Vaikų ir jaunimo užimtumo programų vertinimo kriterijų aprašu, patvirtintu Lietuvos Respublikos švietimo ir mokslo ministro 2005 m. gruodžio 14 d. įsakymu Nr. ISAK-2567 „Dėl vaikų ir jaunimo užimtumo programų vertinimo kriterijų aprašo tvirtinimo“, Neformaliojo vaikų švietimo pažymėjimo išdavimo tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. kovo 16 d. įsakymu Nr. V-334 ,,Dėl Neformaliojo vaikų švietimo pažymėjimo išdavimo tvarkos aprašo patvirtinimo“, Marijampolės moksleivių kūrybos centro nuostatais, patvirtintais 2022 m. spalio 31 d. sprendimu Nr. 1-277 ,,Dėl Marijampolės moksleivių kūrybos centro nuostatų patvirtinimo“, Marijampolės savivaldybės tarybos 2011 m. lapkričio 28 d. sprendimu Nr.1-302 ,,Dėl neformaliojo vaikų švietimo programų vykdymo atostogų metu tvarkos aprašo patvirtinimo“, 2023 m. birželio 26 d. sprendimu Nr.1-206 ,,Dėl mokinių priėmimo į Marijampolės moksleivių kūrybos centrą ir būrelių formavimo tvarkos aprašo patvirtinimo“, Centro 2023–2025 metų strateginiu veiklos planu ir atsižvelgta į mokinių, jų tėvų (globėjų, rūpintojų) ir pedagogų siūlymus.
2. Ugdymo plano paskirtis – savarankiškai ir veiksmingai planuoti bei organizuoti Centre vykdomų neformaliojo vaikų švietimo programų įgyvendinimą.
3. **Marijampolės moksleivių kūrybos centro vizija** - atvira pokyčiams, moderni, puoselėjanti tradicijas neformaliojo ugdymo įstaiga, užtikrinanti aukštą paslaugų kokybę ir įvairovę.
4. **Marijampolės moksleivių kūrybos centro misija -** neformaliojo švietimo įstaiga užtikrinanti vaikų ir jaunimo saviraiškos poreikių tenkinimą, prieinamumą ir kokybišką kompetencijų ugdymą.
5. Pagrindinė įstaigos paskirtis – neformaliojo vaikų švietimo grupės universalus daugiafunkcis centras, kita paskirtis – neformaliojo suaugusiųjų švietimo grupės universalus daugiafunkcis centras. Centras turi vieną skyrių – Atvirąjį jaunimo centrą.
6. Ugdymo plano tikslas – užtikrinti palankią bei saugią aplinką ir galimybes mokinių dalykinių ir bendrųjų kompetencijų ugdymui; bei pažinimui, kūrybiškumui, saviraiškai, bendravimo poreikių tenkinimui, vertybinių nuostatų formavimui ir socializacijai.
7. Ugdymo plano uždaviniai:

7.1. ugdyti ir plėtoti mokinių kompetencijas per saviraiškos poreikio tenkinimą;

7.2. skatinti mokinių savarankiškumą ir kūrybiškumą, taikant aktyviuosius mokymo metodus, integraciją, pačių vaikų iniciatyvą;

7.3. lavinti gebėjimą kritiškai mąstyti, rinktis ir orientuotis dinamiškoje visuomenėje;

7.4. sudaryti sąlygas mokiniams dalyvauti socialines emocines kompetencijas ugdančiose veiklose;

7.5. Sudaryti sąlygas ir galimybes spec. poreikių mokiniams dalyvauti neformaliojo vaikų švietimo veikloje.

1. Ugdymo plano sąvokos:

8.1. **neformalusis vaikų ir jaunimo ugdymas** – veikla, ugdanti vaiko ir jaunuolio gyvenimo įgūdžius, asmenines socialines ir kitas bendrąsias kompetencijas;

8.2**. neformaliojo vaikų švietimo programa –** pedagoginio specialisto parengtas specializuotas turinio išdėstymas, skirtas apibrėžtai pagal amžių ir sugebėjimus vaikų ir jaunimo grupei, kuri sudaroma numatytiems ugdymo tikslams ir uždaviniams įgyvendinti;

8.3. **būrelio programa** – parengtas neformaliojo vaikų švietimo ugdymo krypties dalyko turinio išdėstymas atskirai mokinių grupei, pagrįstas ugdymui vykdyti skirtų valandų skaičiumi, rengiamas mokslo metams;

8.4. **projektas** – metodas, kurio esminiai požymiai yra aktyvi veikla, problemų sprendimas ir įgyta patirtis, atliktas darbas, ugdantis mokinių įvairiapusius gebėjimus.

8.5. **prevencija** – priemonės ir būdai, kuriais siekiama užkirsti kelią socialinės rizikos veiksniams atsirasti ir plėtotis;

8.6. **saviraiška** – asmenybės prigimties ir patirties realizavimas veikloje, kurios metu atsiskleidžia asmenybės talentas, gebėjimai ir išgyvenimai.

**II SKYRIUS**

 **UGDYMO PLANO SUDARYMAS**

1. Sudarant ugdymo planą, atsižvelgiama į Marijampolės savivaldybės ir Centro veiklos tikslus ir prioritetus, veiklos kokybės rodiklių įsivertinimo rezultatus, Centro darbo organizavimo būdą, ugdymo kryptis, mokinių poreikius bei įstaigos finansines, materialines galimybes ir žmogiškuosius išteklius.
2. Centro ugdymo plano projektas mokslo metams parengiamas ir tvirtinamas iki rugpjūčio 31 d.
3. Ugdymo plano projektas aptariamas Mokytojų taryboje, Centro taryboje ir patvirtinamas Centro direktoriaus, suderinus su Marijampolės savivaldybės administracijos Švietimo, kultūros ir sporto skyriumi. Ugdymo planas gali būti koreguojamas atsižvelgiant į mokinių, mokinių tėvų (globėjų) poreikius, pasikeitus ugdymą Centre reglamentuojantiems dokumentams, įstaigos finansinėms, materialinėms galimybėms, žmogiškiesiems ištekliams.

**III SKYRIUS**

 **UGDYMO PROCESO ORGANIZAVIMAS**

1. Ugdymas Centre vykdomas organizuojant vaikų neformaliojo švietimo programas (būrelių programas) mokslo metams ir trumpalaikes (epizodinė, sezoninė veikla) programas.
2. Ugdymo dalykai ir kryptys:

13.1. muzikavimo erdvė (pradedantiesiems), muzikavimo erdvė (pažengusiems), jaunieji kanklininkai, gyvo garso grupė „Pozzitive“ – muzikinio ugdymo kryptis;

13.2. vizualinio meno pažinimas – dailės ugdymo kryptis;

13.3. šokio studija – choreografinio, šokio ugdymo kryptis;

13.4. dramos studija – teatrinio, dramos ugdymo kryptis;

13.5. orientavimosi sportas – sportinio ugdymo kryptis;

13.6. pradinis modeliavimas – techninės kūrybos ugdymo kryptis;

13.7. žygeivystė ir turizmas, žūklė – turizmo, kraštotyrinio ugdymo kryptis;

13.8. gamta ir ekologija, patirtinis ugdymas – gamtos pažinimo, ekologinio ugdymo kryptis;

13.9. būk saugus - saugaus eismo ugdymo kryptis;

13.10. IT dirbtuvės, lego robotika, grafinis dizainas – informacinių technologijų ugdymo kryptis;

13.11. menų laboratorija, keramikos studija, kūrybos pasaulis – taikomojo meno, amatų, dizaino, kt. technologijų ugdymo kryptis;

13.12. fotokūryba – fotografijos, vaizdinio, spaudos ir kt. ugdymo kryptis;

13.13. etninės kultūros pažinimas, skambanti vaikystė – etnokultūrinio ugdymo kryptis;

13.14. vokiečių kalba – kalbinio ugdymo kryptis;

13.15. skautų centras, jūrų skautai, jaunieji šauliai, nacionalinis saugumas ir krašto gynyba, mano pozicija, pažink Lietuvą ir pasaulį – pilietinio ugdymo kryptis;

13.16. vaikų pomėgių lavinimo programa, skirta ikimokyklinio amžiaus vaikams.

1. Mokiniai pagal individualius poreikius gali laisvai rinktis ugdymo programas ir projektus, dalyvauti kelių būrelių ir programų veiklose.
2. Minimalus mokinių skaičius pilietiškumo ugdymo krypčių programose – 13, kitose programose - 10 mokinių. Kai formuojama daugiau negu viena būrelio grupė, kiekvienoje grupėje vaikų skaičius turi būti ne mažesnis už nustatytą minimalų.
3. Ugdymo procesas lankstus: užsiėmimai gali būti organizuojami grupėmis, pogrupiais, individualiai, keičiamas ugdymo laikas ir erdvės.
4. Grupės sudėtis per mokslo metus gali kisti, mokiniai gali pasirinkti kitą programą. Mokinys į sąrašus įrašomas kiekvieno mokslo metų mėnesio pirmą darbo dieną, išbraukiamas - kiekvieno mokslo metų mėnesio paskutinę darbo dieną.
5. Mokymui vienai programos būrelio grupei skiriama iki 4 kontaktinių val. per savaitę.
6. Ugdymo proceso Centre pradžia – rugsėjo 1d., pabaiga – rugpjūčio 31 d.
7. Mokslo metų pradžia – rugsėjo 1 d., pabaiga – birželio 18 d., mokslo metų trukmė – 36 savaitės.
8. Centre vykdomos Vaikų ir jaunimo vasaros užimtumo programos pradžia – birželio 19 d., pabaiga – rugpjūčio 31 d.
9. Skyriaus Atvirojo jaunimo centro veiklos pradžia – sausio 1 d., pabaiga – gruodžio 31 d.
10. Kitų ugdymo programų ir projektų pradžią, pabaigą ir trukmę planuoja programų vadovai. Parengtas programas tvirtina Centro direktorius.
11. Mokiniams, lankantiems būrelius, atostogos skiriamos vadovaujantis Bendruose ugdymo planuose, patvirtintuose Lietuvos Respublikos švietimo ir mokslo ministro, nurodytu laiku: rudens atostogos – 2023 m. spalio 30 d. – lapkričio 3 d.; Žiemos (Kalėdų) atostogos – 2023 m. gruodžio 27 d. – 2024 m. sausio 5 d.; Žiemos atostogos – 2024 m. vasario 19 d. – vasario 23 d.; Pavasario (Velykų) atostogos - 2024 m. balandžio 2 d. – balandžio 5 d.; Vasaros atostogos – 2024 m. birželio 19 d. – rugpjūčio 31 d. Mokinių atostogų metu būrelių užsiėmimai keičiami kita veikla pagal tvarkaraštį. Mokslo metų ir ugdymo proceso pradžia*–* 2023 m. rugsėjo 1 d.
12. Būrelio užsiėmimo trukmė – 45 min.
13. Ugdymas Centre vykdomas pirmadieniais – penktadieniais. Atsižvelgiant į programų specifiką, mėnesio veiklos planus, Marijampolės savivaldybės neformaliojo ugdymo veiklą reglamentuojančių dokumentų nurodymus, ugdymo veikla gali būti organizuojama šeštadieniais, sekmadieniais bei švenčių dienomis.
14. Būrelių užsiėmimai vykdomi pagal būrelių užsiėmimų tvarkaraštį, patvirtintą iki rugsėjo 15 d. Būrelio vadovui pateikus motyvuotą prašymą būrelio tvarkaraštis gali būti pakeistas. Būrelių užsiėmimai pradedami ne anksčiau kaip 8.00 val., baigiami ne vėliau kaip 20 val.
15. Renginiai mokiniams spalio – kovo mėn. prasideda ne anksčiau kaip 8.00 val., baigiami ne vėliau kaip 20.00 val., o balandžio – rugsėjo mėn. prasideda ne anksčiau kaip 8.00 val., baigiami iki 22.00 val., išskyrus žygius, ekskursijas, išvykas, stovyklas, kurių kito vykdymo laiko reikalauja programa.
16. Ugdymo(si) aplinka dinamiška ir atvira: ugdymosi(si) procesas gali vykti visose vidinėse bei išorinėse Centro ir kitose erdvėse, virtualioje aplinkoje.
17. Centro metodininkų vykdomos ugdomosios programos vykdomos metodininkų darbo laiku, kurį nustato Centro direktorius.
18. Neformaliojo vaikų švietimo dienynuose vykdoma būrelių ir neformaliojo švietimo programų vienerių mokslo metų mokinių ugdymo bei lankomumo apskaita.
19. Mokiniai, lankantys Centro ugdomąsias programas, savo pasiekimus pristato parodose, konkursuose, šventėse, varžybose ir kituose projektuose.
20. Būrelių veiklos programas, finansuojamas iš Marijampolės savivaldybės biudžeto, rengia Centro pedagoginiai specialistai, programų projektus svarsto Centro Taryba, pritaria Savivaldybės administracijos direktorius, tvirtina Centro direktorius.
21. Centro metodininkai prevencines/ edukacines/ projektines neformaliojo vaikų švietimo programas, vykdomas metodininko darbo laiko metu, integruoja į metines metodininkų veiklos programas, kurias tvirtina Centro direktorius.

**IV SKYRIUS**

 **PEDAGOGINIŲ KONTAKTINIŲ VALANDŲ (TARIFIKUOJAMŲ PAMOKŲ), SKIRTŲ BŪRELIŲ PROGRAMŲ ĮGYVENDINIMUI, PASKIRSTYMAS**

1. Būrelių programų grupių skaičius iki 70.
2. Tiesioginiam pedagoginiam darbui su būrelių grupėmis skiriama iki 170 kontaktinių darbo valandų per savaitę.
3. Kontaktinių valandų (tarifikuojamų pamokų), skirtų būrelių veiklai, paskirstymas:

|  |  |  |  |  |  |  |
| --- | --- | --- | --- | --- | --- | --- |
| Eil. Nr. | Ugdymo kryptis ir kodas | Krypties aprašymas | Būrelio pavadinimas | Grupių skaičius | Kontaktinės valandos per savaitę | Kontaktinės valandos per metus |
| 1. | Muzika(Kodas 1) | Muzikinio ugdymo | Muzikavimo erdvė Jaunieji kanklininkai Gyvo garso grupė Pozzitive | 311 | 1224 | 43272144 |
| Viso: | **5** | **18** | **648** |
| 2. | Dailė(Kodas 2) | Dailės ugdymo | Vizualinio meno pažinimas | 3 | 6 | 216 |
| Viso: | **3** | **6** | **216** |
| 3.  | Choreografija šokis (Kodas 3) | Choreografinio, šokio ugdymo | Šokio studija | 1 | 2 | 72 |
| Viso: | **1** | **2** | **72** |
| 4. | Teatras, drama(Kodas 4) | Teatrinio, dramos ugdymo | Dramos studija | 1 | 4 | 144 |
| Viso: | **1** | **4** | **144** |
| 5.  | Sportas(Kodas 5) | Sportinio ugdymo | Orientavimosi sportas  | 2 | 8 | 288 |
| Viso: | **2** | **8** | **288** |
| 6. | Techninė kūryba (kodas 6) | Techninės kūrybos ugdymo | Pradinis modeliavimas | 2 | 4 | 144 |
| Viso: | **2** | **4** | **144** |
| 7. | Turizmas ir kraštotyra(kodas 6) | Turizmo, kraštotyrinio ugdymo | Žygeivystė ir turizmasŽūklė | 11 | 22 | 7272 |
| Viso: | **2** | **4** | **144** |
| 8. | Gamta, ekologija(Kodas 8) | Gamtos pažinimo, ekologinio ugdymo | Gamta ir ekologijaPatirtinis ugdymas | 22 | 64 | 216144 |
| Viso: | **4** | **10** | **360** |
| 9. | Saugus eismas(Kodas 9) | Saugaus eismo ugdymo | Būk saugus! | 4 | 8 | 288 |
| Viso: | **4** | **8** | **288** |
| 10.  | Informacinės technologijos(Kodas10) | Informacinių technologijų ugdymo  | IT dirbtuvėsLego robotikaGrafinis dizainas | 251 | 4102 | 14436072 |
| Viso: | **8** | **16** | **576** |
| 11.  | Technologijos(Kodas 11) | Taikomojo meno, amatų, dizaino, kt. technologijų ugdymo  | Menų laboratorijaKeramikos studijaKūrybos pasaulis  | 222 | 446 | 144144216 |
| Viso: | **6** | **14** | **504** |
| 12.  | Medijos(Kodas 12) | Fotografijos, vaizdinio, spaudos ir kt. ugdymo | Fotokūryba | 4 | 8 | 288 |
| Viso: | **4** | **8** | **288** |
| 13. | Etnokultūra(Kodas 13) | Etnokultūrinio ugdymo  | Etninės kultūros pažinimasSkambanti vaikystė | 31 | 62 | 21672 |
| Viso: | **4** | **8** | **288** |
| 14. | Kalbos (Kodas 14) | Kalbinio ugdymo  | Vokiečių kalba | 3 | 6 | 216 |
| Viso: | **3** | **6** | **216** |
| 15. | Pilietiškumas(Kodas 15) | Pilietinio ugdymo  | Skautų centrasJūrų skautaiJaunieji šauliaiMano pozicijaNacionalinis saugumas ir krašto apsaugaPažink Lietuvą ir pasaulį | 353224 | 614 126410 | 216504432216144360 |
| Viso: | **19** | **52** | **1872** |
| 16. | Vaikų pomėgių lavinimo programa | 1 | 2 | 72 |
| Viso: | **1** | **2** | **72** |
| **Iš viso:** | **69** | **170** | **6120** |

**V SKYRIUS**

 **NEFORMALIOJO VAIKŲ ŠVIETIMO PROGRAMOSE DALYVAUJANČIŲ MOKINIŲ SKAIČIUS**

1. Neformaliojo vaikų švietimo programose dalyvaujančių mokinių grupių ir mokinių skaičius:

|  |  |  |  |  |
| --- | --- | --- | --- | --- |
| **Eil. Nr.** | **Veiklos kryptis** | **Pavadinimas** | **Grupių skaičius** | **Mokinių skaičius** |
| 1. | Muzikinio ugdymo | Muzikavimo erdvė Jaunieji kanklininkai Gyvo garso grupė Pozzitive | 311 | 301010 |
| Viso: | **5** | **50** |
| 2. | Dailės ugdymo | Vizualinio meno pažinimas | 3 | 30 |
| Viso: | **3** | **30** |
| 3. | Choreografinio, šokio ugdymo | Šokio studija | 1 | 10 |
| Viso: | **1** | **10** |
| 4. | Teatrinio, dramos ugdymo | Dramos studija | 1 | 10 |
| Viso: | **1** | **10** |
| 5. | Sportinio ugdymo | Orientavimosi sportas  | 2 | 20 |
| Viso: | **2** | **20** |
| 6. | Techninės kūrybos ugdymo | Pradinis modeliavimas | 2 | 20 |
| Viso: | **2** | **20** |
| 7. | Turizmo, kraštotyrinio ugdymo | Žygeivystė ir turizmasŽūklė | 11 | 1010 |
| Viso: | **2** | **20** |
| 8. | Gamtos pažinimo, ekologinio ugdymo  | Gamta ir ekologijaPatirtinis ugdymas | 22 | 2020 |
| Viso: | **4** | **40** |
| 9. | Saugaus eismo ugdymo  | Būk saugus! | 4 | 40 |
| Viso: | **4** | **40** |
| 10. | Informacinių technologijų ugdymo  | IT dirbtuvėsLego robotikaGrafinis dizainas | 251 | 205010 |
| Viso: | **8** | **80** |
| 11. | Taikomojo meno, amatų, dizaino, kt. technologijų ugdymo  | Menų laboratorijaKeramikos studija Kūrybos pasaulis | 222 | 202020 |
| Viso: | **6** | **60** |
| 12. | Fotografijos, vaizdinio, spaudos ir kt. ugdymo | Fotokūryba | 4 | 40 |
| Viso: | **4** | **40** |
| 13. | Etnokultūrinio ugdymo  | Etninės kultūros pažinimasSkambanti vaikystė | 31 | 3913 |
| Viso: | **4** | **52** |
| 14. | Kalbinio ugdymo kryptis | Vokiečių kalba | 3 | 39 |
| Viso: | **3** | **39** |
| 15. | Pilietinio ugdymo  | Skautų centrasJūrų skautaiJaunieji šauliaiMano pozicijaNacionalinis saugumas ir krašto apsaugaPažink Lietuvą ir pasaulį | 353224 | 396539262652 |
| Viso: | **19** | **247** |
| 16. |  | Vaikų pomėgių lavinimo programa | 1 | 10 |
| Viso: | **1** | **10** |
|  | **69** | **768** |

**VI SKYRIUS**

**BAIGIAMOSIOS NUOSTATOS**

1. Vadovaujantis Pažymėjimų išdavimo tvarka, mokiniui, dalyvavusiam neformaliojo vaikų švietimo programoje, išduodami pažymėjimai.
2. Ugdymo planas skelbiamas Centro interneto svetainėje [www.mmkc.lt](http://www.mmkc.lt)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

PRITARTA

Centro tarybos 2023 m. rugpjūčio 31 d. posėdyje

protokolu Nr. TP-4 (1.5.E)